Enn Listra

Enn Listra (sündinud 28. märtsil 1955 Põltsamaal) on eesti majandusteadlane, õppejõud ja haridusjuht. 

Ta on Tallinna Tehnikaülikooli majandusteaduskonna dekaan ja Eesti Panga nõukogu liige.

Detailne CV on leitav ETIS-st

Haridus 
Hariduse omandas Enn Listra aastatel 1962–1964 Lustivere 8-klassilises koolis ja 1965–1973 Põltsamaa Keskkoolis.

Ta õppis aastatel 1977–1982 Tartu Riiklikus Ülikoolis teoreetilist füüsikat ja 1993–1997 Tallinna Tehnikaülikooli magistriõppes majandust, magistritöö teemaks oli: "Kvaasiklassikaline oligopoli teooria: analüüs pideva ajaga dünaamilise mudeliga". 

Aastatel 1997–2001 õppis Tallinna Tehnikaülikoolis doktoriõppes majandust. Doktoritöö teema oli: "Jaepanganduse areng ja struktuur Eesti näitel".

Ta on end täiendanud Rootsis Stockholmi Majanduskoolis (1993), USA-s Bentley College'is (1995–1996), Kanadas Dalhousie Ülikoolis (1999), Rootsis South Stockholm University College'is (2000), USA-s Harvard Business Schoolis, MIT-s ja Bostoni Ülikoolis, Portugalis Lissaboni Ülikoolis (2008), Leedus Leedu Kvaliteediagentuuris (2013) ja Soomes Aalto Ülikooli avatud ülikoolis (2014–2015).

Töökäik 
 1982-1990 Riiklik Ehitusuuringute Instituut, insener, vaneminsener, juhtiv insener
 1990–1991 VE Geoprojekt, projekti peainsener
 1990–1991 Peropus AS, direktor
 1992–2000 Tallinna Tehnikaülikool, majandusmatemaatika, statistika ja ökonomeetria õppetool, lepinguline õppejõud ja lektor
 2014–2017 Tallinna Tehnikaülikool, tootlikkuse ja konkurentsivõime keskus, juhataja
 2002–2022 Tallinna Tehnikaülikool, rahanduse ja panganduse õppetool, õppetooli juhataja ja professor
 2004–2009 ja 2017– ... Tallinna Tehnikaülikooli majandusteaduskonna dekaan
 2004–... Eesti Panga nõukogu liige

Organisatsiooniline tegevus 

 1994–... Instituudi, teaduskonna ja ülikooli nõukogude liige Tallinna Tehnikaülikoolis
 2002–2007 Baltic Operations Research Society, nõukogu liige
 2004–2009 Eesti majandusteaduse seltsi president
 2004–2012 European International Business Academy, nõukogu liige (2007–2008 president)
 2005–2009 COPE (Congress of Political Economists), direktorite nõukogu liige
 2005–... Baltic Management Development Association, nõukogu liige
 2008–2011 EKKA, nõukogu liige, ekspert, hindamiskomisjonide esimees
 2011–2015 Ministry of Education, Montenegro, Montenegro Vabariigi Haridus- ja Spordiministeerium, kõrghariduse kvaliteediekspert
 2011–2017 MTÜ FinanceEstonia, juhatuse liige, inimvara töörühma juht
 2014–... Baltic Journal of Management, toimetuse nõukoja liige
 2019–2021 Eesti majandusteaduse seltsi asepresident

Publikatsioone 
Listra, E. (2022). Sotsialism on just see, mida meil vaja pole. Delfi, 13.09.2022

Listra, E. (2022). Teise küla teadus. ERR, 12.01.2022

Listra, E. (2021). Tipptegijad tulevad meilt. Äripäeva erileht, 11.01.2021.

Listra, E. (2018). Slowing leaptigers contested by skilled elephants. In: Liuhto, K. (Ed.). Baltic Rim Economies. (54−54). Turku: Pan-European Institute, Turku School of Economics, University of Turku.

Listra, E. (2016). A conceptual reconciliation of the meanings of competition. Proceedings.of the 8th International Conference Economic Challenges in Enlarged Europe: 8th International Conference Economic Challenges in Enlarged Europe, Tallinn, 2016. Ed. Hazak, Aaro. Tallinn: Tallinn University of Technology, 1−22.

Listra, E. (2015). The concept of competition and the objectives of competitors. Procedia - Social Behavioral Sciences, 213: 20th International Scientific Conference "Economics and Management 2015 (ICEM-2015)". Elsevier, 25−30

Listra, Enn (2015). Suuname kõrgharidusega seotud rännet. Äripäev.

Listra, E. (2013). International Business of Banking: The Pricing Example of Retail Currency Spreads. Global Economic Observer, 1 (1), 174−186.

Listra, E. (2013). Improving the Competitiveness of the Nation. Life in Estonia, 48−49.

Listra, Enn (2013). Konkurents eeldab koostööd. Äripäev 20.10.2013.

Listra, E.; Shetty, S.; Krishnan, S. (2012). The Evolution of Commercial Banking in Estonia. Academy of Banking Studies Journal (ABSJ), 11 (1), 31−42.

Listra, Enn (2012). Teadmistest saab kõhu täis. Äripäev, 7. mai..

Listra, E; Raudonen, S. (2011). The Impact of Corporate Income Taxation on Foreign Direct Investment into European Union Manufacturing Sector. Business Research Challenges in a Turbulent Era : 4th Annual EuroMed Conference of the EuroMed Academy of Business: The 4th Annual Conference of the EuroMed Academy of Business, Elounda, Crete, Greece, 20th - 21st October 2011. Ed. Vrontis, D.; Weber, Y.; Kaufmann, H. R.; Tarba, S.; Tsoukatos, E. EuroMed Press.

Listra, E. (2011). Mida tuleks Eestil OECD majandusaruandes tõsiselt tähele panna? Sirp.

Listra, E. (2011). Tasuta kvaliteet ja kõik muu selle ümber. Õpetajate Leht.

Listra, E. (2010). Ülikoolide ühinemine on pelgalt kosmeetika. Postimees

Listra, E. (2009). Tallinna laenuhimu kärpigu Läti kogemus. Postimees

Kerem, Kaie; Listra, Enn; Luiker, Lauri; Põder, Kaire (2000). Makroökonoomika teooriad ja mudelid. Tallinn: S.n..

Mullaste, M.; Kaarma, H.; Kitvel, E.; Listra, E. (2000). Rahandussuhtarvud 2000. Tallinn: Statistical Office of Estonia.

Listra, Enn (1998). Äristatistika. Tallinn: Tallinna Tehnikaülikooli Kirjastus.

Listra, E.; Talviste, P. (1988). Tihenemise eelsurve olemus, kujunemine ja inseneriarvutustes kasutamise võimalused. Teesid: IX Eesti Geotehnika Konverents. Toim. Jaaniso, V.; Masso, T.; Rattassepp, T. Tallinn: Eesti NSV Riiklik Ehituskomitee, 33−34.

Viited 

Eesti majandusteadlased
Tallinna Tehnikaülikooli professorid
Tartu Ülikooli füüsika-keemiateaduskonna vilistlased
Sündinud 1955